Document ID: /roh_data/filtered/fineweb-2-filterrobots_roh.jsonl.gz/66818

Il Vorarlberg cunfina cun il Partenz, ma paucs Grischuns enconuschan quella part da l'Austria che fascheva ina giada part dal territori rumantsch. Manfred Beck, ch'abitescha a Brand en il Brandnertal nua ch'ils Gualsers han remplazzà il rumantsch cun il tudestg, s'interessa fitg per ils toponims che mussan anc oz lur derivanza rumantscha. Il Gafalljoch vegniva surmuntà da pli baud cun chavals, la Palüdalpe è anc oz palidusa. Ma tge signifitgeschan ils nums Gafedura u Valscherina?